Knut Dahl
Store norske leksikon,Biologi,Vitenskapsgrener i biologien,Biologer,Zoologer
Knut Dahl var en norsk zoolog. Dahls viktigste innsats er hans studier over laksens og ørretens naturhistorie.
Dahl ble dr.philos. i 1911. Han overtok i 1900 styret av Trondheims biologiske stasjon. I 1903 ble han assistent i Norges fiskeristyre og i 1912 ble han forsøksleder for ferskvannsfiskeriene. Han ble ekstraordinær professor i fiskeavl ved Norges landbrukshøgskole i 1921.Dahl satt i flere offentlige kommisjoner som behandlet spørsmål om fiskeri og jakt. Blant hans avhandlinger kan nevnes Fiskeforsøg i norske fjorde (1898; sammen med Johan Hjort) og flere studier over torskens livshistorie, torskeutklekkingen og om sildas alder og vekst.Han utga også mer populære arbeider, blant annet fra sin ekspedisjon til Sør-Afrika og Nord-Australia i årene 1893–1896, hvor han i to år levde blant innfødte. Utvalgte utgivelser Ørret og unglaks (1902)  Alder og vekst hos laks og ørret i Norge (1910)  Studier og forsøk over ørret og ørretvand (1917)  Laks og laksefiske (1929) Les mer i Store norske leksikon zoologi Knut Dahl i Norsk biografisk leksikon